heliodorus-scr-erot.aethiopica 9.25
τοιαῦτα διαλεγόμενοι πλησίον ἤδη τοῦ βασιλέως ἦσαν . συμπαρῆν δὲ καὶ ὁ Βαγώας ἀγόμενος . κἀπειδὴ παραστάντας εἶδεν ὁ Ὑδάσπης , ἀνήλατο πρὸς βραχὺ τοῦ θρόνου , καὶ ἱλήκοιτε θεοί φήσας αὖθις ἐπὶ συννοίας ἑαυτὸν ἥδραζε . τῶν δὲ ἐν τέλει παρεστώτων ὅ τι πεπόνθοι πυνθανομένων , τοιαύτην , ἔφη , τετέχθαι μοι θυγατέρα τήμερον καὶ εἰς ἀκμὴν τοσαύτην ἥκειν ἀθρόον ᾤμην : καὶ τὸ ὄναρ ἐν οὐδεμιᾷ φροντίδι τιθέμενος , νυνὶ πρὸς τὴν ὁμοίαν τῆς ὁρωμένης ὄψιν ἀνήνεγκα . τῶν δὴ περὶ αὐτὸν εἰπόντων ὡς φαντασία τις εἴη ψυχῆς τὰ μέλλοντα πολλάκις εἴδωλα προτυπουμένης , ἐν παρέργῳ τότε τὸ ὀφθὲν ποιησάμενος , τίνες καὶ πόθεν εἶεν ἠρώτα . σιωπώσης δὲ τῆς Χαρικλείας , καὶ τοῦ Θεαγένους εἰπόντος ὡς ἀδελφοὶ καὶ Ἕλληνες , εὖ γε ἡ Ἑλλάς , ἔφη , τά τε ἄλλα καλοὺς κἀγαθοὺς φέρουσα , καὶ γνήσια ἡμῖν καὶ εὐσύμβολα εἰς τὰς ἐπινικίους θυσίας τὰ ἱερεῖα παρασχοῦσα . ἀλλὰ πῶς οὐχὶ καὶ παῖς ἐτέχθη μοι κατὰ τὴν ὄψιν , γελάσας πρὸς τοὺς παρόντας εἶπεν , εἴπερ τὸν νεανίαν τοῦτον ἀδελφὸν ὄντα τῆς κόρης καὶ ὁρᾶσθαί μοι μέλλοντα προειδωλοποιηθῆναι , ὡς φατέ , διὰ τῶν ὀνειράτων ἐχρῆν ; καὶ ἀποστρέψας τὸν λόγον εἰς τὴν Χαρίκλειαν , καὶ τὴν φωνὴν ἑλληνίζων ʽσπουδάζεται γὰρ ἥδε ἡ γλῶσσα καὶ παρὰ τοῖς Γυμνοσοφισταῖς καὶ βασιλεῦσιν Αἰθιόπων̓ σὺ δέ , ἔφη , ὦ κόρη , τί σιγᾷς , οὐδὲν ἀποκρινομένη πρὸς τὴν πεῦσιν ; καὶ ἡ Χαρίκλεια , πρὸς τοῖς βωμοῖς , ἔφη , τῶν θεῶν οἷς ἱερεῖα φυλαττόμενοι συνίεμεν , ἐμέ τε καὶ τοὺς ἐμὲ φύντας γνώσεσθε . καὶ ποῦ γῆς εἰσὶν οὗτοι ; πρὸς αὐτὴν ὁ Ὑδάσπης . ἣ δέ , καὶ πάρεισιν , ἔφη , καὶ πάντως ἱερουργουμένοις παρέσονται . μειδιάσας οὖν αὖθις ὁ Ὑδάσπης , ὀνειρώττει τῷ ὄντι , φησίν , ἡ ὀνειρογενὴς αὕτη μου θυγάτηρ , ἀπὸ τῆς Ἑλλάδος κατὰ μέσην Μερόην τοὺς φύντας ἀναπεμφθήσεσθαι φανταζομένη . οὗτοι μὲν οὖν ἀγέσθωσαν σὺν ἐπιμελείᾳ καὶ ἀφθονίᾳ τῇ συνήθει , τὴν θυσίαν κοσμήσοντες : ἀλλὰ τίς οὗτος ὁ πλησίον εὐνούχῳ προσεοικώς ; τῶν δή τις ὑπηρετουμένων , εὐνοῦχος ἀληθῶς , εἶπεν , ὄνομα Βαγώας , τῶν Ὀροονδάτου κτῆμα τὸ τιμιώτατον . ἑπέσθω , ἔφη , καὶ οὗτος , οὐχ ἱερεῖον , τῶν δὲ ἱερείων θατέρου τῆς κόρης ταύτης φύλαξ , πολλῆς διὰ τὴν ὥραν προνοίας δεομένης , ὥστε ἁγνὴν ἡμῖν ἄχρι καιροῦ τῆς θυσίας φυλαχθῆναι . ἔχει τι ζηλότυπον ἔμφυτον τὸ εὐνούχων γένος : ὧν γὰρ ἀπεστέρηται , τούτων εἰς κώλυμα τοῖς ἄλλοις προβέβληται .
Lemmas: τοιοῦτος διαλέγω πλησίον ἤδη ὁ βασιλεύς εἰμί . συμπάρειμι δέ καί ὁ Βαγώας ἄγω . ἐπειδή παρίστημι ὁράω ὁ Ὑδάσπης , ἀνάλλομαι πρός βραχύς ὁ θρόνος , καί ἱλήκω θεός φημί αὖθις ἐπί σύννοια ἑαυτοῦ ἑδράζω . ὁ δέ ἐν τέλος παρίστημι ὅς τις πάσχω πυνθάνομαι , τοιοῦτος , φημί , τίκτω ἐγώ θυγάτηρ σήμερον καί εἰς ἀκμή τοσοῦτος ἥκω ἀθρόος οἴομαι : καί ὁ ὄναρ ἐν οὐδείς φροντίς τίθημι , νυνί πρός ὁ ὅμοιος ὁ ὁράω ὄψις ἀναφέρω . ὁ δή περί αὐτός λέγω ὡς φαντασία τις εἰμί ψυχή ὁ μέλλω πολλάκις εἴδωλον προτυπόω , ἐν πάρεργος τότε ὁ ὁράω ποιέω , τίς καί πόθεν εἰμί ἐρωτάω . σιωπάω δέ ὁ Χαρίκλεια , καί ὁ Θεαγένης λέγω ὡς ἀδελφός καί Ἕλλην , εὖ γε ὁ Ἑλλάς , φημί , ὁ τε ἄλλος καλός ἀγαθός φέρω , καί γνήσιος ἐγώ καί εὐσύμβολος εἰς ὁ ἐπινίκιος θυσία ὁ ἱερεῖον παρέχω . ἀλλά πῶς οὐ καί παῖς τίκτω ἐγώ κατά ὁ ὄψις , γελάω πρός ὁ πάρειμι λέγω , εἴπερ ὁ νεανίας οὗτος ἀδελφός εἰμί ὁ κόρη καί ὁράω ἐγώ μέλλω προειδωλοποιέω , ὡς φημί , διά ὁ ὄνειρος χρή ; καί ἀποστρέφω ὁ λόγος εἰς ὁ Χαρίκλεια , καί ὁ φωνή ἑλληνίζω σπουδάζω γάρ ὅδε ὁ γλῶσσα καί παρά ὁ Γυμνοσοφισταί καί βασιλεύς Αἰθίοψ σύ δέ , φημί , ὦ κόρη , τίς σιγάω , οὐδείς ἀποκρίνω πρός ὁ πεῦσις ; καί ὁ Χαρίκλεια , πρός ὁ βωμός , φημί , ὁ θεός ὅς ἱερεῖον φυλάσσω συνίημι , ἐγώ τε καί ὁ ἐγώ φύω γιγνώσκω . καί ποῦ γῆ εἰμί οὗτος ; πρός αὐτός ὁ Ὑδάσπης . ὁ δέ , καί πάρειμι , φημί , καί πάντως ἱερουργέω πάρειμι . μειδιάω οὖν αὖθις ὁ Ὑδάσπης , ὀνειρώσσω ὁ εἰμί , φημί , ὁ ὀνειρογενής οὗτος ἐγώ θυγάτηρ , ἀπό ὁ Ἑλλάς κατά μέσος Μερόη ὁ φύω ἀναπέμπω φαντάζω . οὗτος μέν οὖν ἄγω σύν ἐπιμέλεια καί ἀφθονία ὁ συνήθης , ὁ θυσία κοσμέω : ἀλλά τίς οὗτος ὁ πλησίον εὐνοῦχος προσέοικα ; ὁ δή τις ὑπηρετέω , εὐνοῦχος ἀληθής , λέγω , ὄνομα Βαγώας , ὁ Ὀροονδάτης κτῆμα ὁ τίμιος . ἕπομαι , φημί , καί οὗτος , οὐ ἱερεῖον , ὁ δέ ἱερεῖον ἕτερος ὁ κόρη οὗτος φύλαξ , πολύς διά ὁ ὥρα πρόνοια δέω , ὥστε ἁγνός ἐγώ ἄχρι καιρός ὁ θυσία φυλάσσω . ἔχω τις ζηλότυπος ἔμφυτος ὁ εὐνοῦχος γένος : ὅς γάρ ἀποστερέω , οὗτος εἰς κώλυμα ὁ ἄλλος προβάλλω .